L 97/42 Den Europæiske Unions Tidende 1.4.2004 KOMMISSIONENS FORORDNING (EF) Nr. 607/2004 af 31. marts 2004 om en ny tildeling af importrettigheder i henhold til forordning (EF) nr. 1146/2003 og om fravi- gelse af nævnte forordning KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød ()), særlig artikel 32, stk. 1, og ud fra følgende betragtninger: (1) — For perioden fra 1. juli 2003 til 30. juni 2004 er der fastsat et toldkontingent på 50 700 t frosset oksekød til forarbejdning ved Kommissionens forordning (EF) nr. 1146/2003 af 27. juni 2003 om åbning og forvaltning af et toldkontingent for import af frosset oksekød til forarbejdning (1. juli 2003 til 30. juni 2004) ?). Efter nævnte forordnings artikel 9 omfattes de mængder, som ikke er udnyttet, eventuelt under hensyntagen til den faktiske udnyttelse af importrettighederne ved udgangen af februar 2004, for så vidt angår henholdsvis A- og B- produkter, af en ny tildeling af importrettigheder. (2) —En importør indgav en ansøgning om importrettigheder for 225 t kød til fremstilling af A-produkter i henhold til artikel 5, stk. 2, i forordning (EF) nr. 1146/2003. Som følge af en administrativ fejl hos de danske myndig- heder vedrørte denne importørs ansøgning, der blev fremsendt til Kommissionen efter artikel 5, stk. 3, kun 40 t. Det var først efter afslutningen af tildelingen af importrettigheder som omhandlet i artikel 5, stk. 4, at de pågældende nationale myndigheder opdagede fejlen og underrettede Kommissionen herom. For ikke at straffe den importør, der indgav sin ansøgning korrekt, bør der træffes nødvendige foranstaltninger, for at de danske myndigheder kan korrigere den administrative fejl. Uanset ovennævnte forordnings artikel 9 bør det derfor for det første fastsættes, at den samlede mængde, der er fastsat efter nævnte artikels stk. 1, nedsættes med en mængde svarende til forskellen mellem de importrettig- heder, som importøren med rette kunne have forventet at modtage på grundlag af sin ansøgning, og de import- rettigheder, han rent faktisk modtog, og for det andet bør fastsættes, at de danske myndigheder kan udstede () EFT L 160 af 26.6.1999, s. 21. Forordning senest ændret ved forordning (EF) nr. 1782/2003 (EUT L 270 af 21.10.2003, s. 1). (?) EUT L 160 af 28.6.2003, s. 59. importrettigheder til den pågældende importør på grundlag af den ansøgning, han havde indgivet i forbin- delse med artikel 5 i forordning (EF) nr. 1146/2003. (3) Da denne fejl har medført en administrativ forsinkelse, bør derfor ansøgningsdatoen og meddelelsesdatoen som fastsat i artikel 9, stk. 4, udskydes. (4) — De i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Oksekød — UDSTEDT FØLGENDE FORORDNING: Artikel 1 Uanset artikel 9 i forordning (EF) nr. 1146/2003 bemyndiges de danske myndigheder til at udstede importrettigheder for 72,199 t til den importør, der har indgivet en ansøgning om importrettigheder for 225 t kød, men som ved en fejl blev reduceret til 40 t, i forbindelse med artikel 5 i forordning (EF) nr. 1146/2003. Artikel 2 1. De mængder, der skal tildeles i medfør af artikel 9, stk. 1, i forordning (EF) nr. 1146/2003, andrager i alt 406,58 t. 2. Den i artikel 9, stk. 2, i forordning (EF) nr. 1146/2003 omhandlede opdeling foretages således: — 321,20 t A-produkter — 85,38 t B-produkter. Artikel 3 Uanset artikel 9, stk. 4, i forordning (EF) nr. 1146/2003 er ansøgningsfristen den 7. april 2004 og meddelelsesfristen den 16. april 2004. Artikel 4 Denne forordning træder i kraft dagen efter offentliggørelsen i Den Europæiske Unions Tidende.